ଅପର୍ଣ୍ଣା ଘୋଷ

ଅପର୍ଣ୍ଣା ଘୋଷ (ଜନ୍ମ: ୨୫ ସେପ୍ଟେମ୍ବର) ଜଣେ ବଙ୍ଗଳାଦେଶୀ ଅଭିନେତ୍ରୀ, ଥିଏଟର କଳାକାର ଓ ମଡେଲ୍ । ମିତିକା ମାୟା (୨୦୧୩) ଓ ଗୋଣ୍ଡି (୨୦୨୦) କଥାଚିତ୍ରରେ ଅଭିନୟ ପାଇଁ ସେ ଦୁଇଥର ଶ୍ରେଷ୍ଠ ସହ-ଅଭିନେତ୍ରୀ ଭାବେ ବାଂଲାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଥିଲେ ।

 ପ୍ରାରମ୍ଭିକ ଜୀବନ 
ଅପର୍ଣ୍ଣା ଘୋଷ ସେପ୍ଟେମ୍ବର ୨୫ରେ ରଙ୍ଗମାଟିରେ ଜନ୍ମଗ୍ରହଣ କରିଥିଲେ । ସେ ତାଙ୍କର ପ୍ରାରମ୍ଭିକ ବର୍ଷଗୁଡ଼ିକ ଉଭୟ ରଙ୍ଗାମାଟି ଓ ଚିଟ୍ଟାଗଙ୍ଗରେ ବିତାଇଥିଲେ । ସେ ରଙ୍ଗାମାଟି ସରକାରୀ ବାଳିକା ଉଚ୍ଚ ବିଦ୍ୟାଳୟରେ ପାଠ ପଢ଼ିଥିଲେ । ତାଙ୍କ ବାପା ଆଲୋକ ଘୋଷ ଜଣେ ମଞ୍ଚ ଅଭିନେତା ଥିଲେ, ଯାହା ତାଙ୍କୁ ଅଭିନୟ କରିବାକୁ ପ୍ରେରଣା ଦେଇଥିଲା ।

 ଅଭିନୟ ଜୀବନ 
୨୦୦୩ ମସିହାରେ, ସେ ଚିଟାଗଙ୍ଗର ଏକ ସ୍ଥାନୀୟ ଥିଏଟର ଗ୍ରୁପ୍ ନନ୍ଦିକରରେ ମଞ୍ଚ କଳାକାର ଭାବରେ ଯୋଗ ଦେଇଥିଲେ । ଏସ୍. ଏମ୍. ସୋଲାଇମ୍ୟାନ୍‌ଙ୍କ କୋର୍ଟ ମାର୍ଶାଲ ଜରିଆରେ ତାଙ୍କର ଅଭିନୟ ଜୀବନ ଆରମ୍ଭ କରିଥିଲେ । ପରବର୍ତ୍ତୀ ସମୟରେ ଅପର୍ଣ୍ଣା ୱିଲିୟମ ସେକ୍ସପିୟରଙ୍କ ଓଥେଲୋ ଓ ମର୍ଚେଣ୍ଟ ଅଫ୍ ଭେନିସ, ପାପ ପୁଣ୍ୟ ସମେତ ଅନେକ ମଞ୍ଚ ପ୍ରଯୋଜନାରେ ଅଭିନୟ କରିଥିଲେ ତଥା ନନ୍ଦିକରଙ୍କ ସହ ଅନ୍ୟାନ୍ୟ ନାଟକରେ ଅଭିନୟ କରିଥିଲେ ।

୨୦୦୬ ମସିହାରେ, ଅପର୍ଣ୍ଣା ଢାକା ଚାଲିଯାଇଥିଲେ, ଯେଉଁଠାରେ ସେ ଲକ୍ସ-ଚ୍ୟାନେଲ ଆଇ ସୁପରଷ୍ଟାର ପ୍ରତିଯୋଗିତାର ଶ୍ରେଷ୍ଠ ଚାରି ପ୍ରତିଯୋଗୀଙ୍କ ମଧ୍ୟରୁ ଅନ୍ୟତମ ହୋଇଥିଲେ । ସେ ତୋବୁ ଓ ଭାଲୋବାସି ନାଟକରେ ଟେଲିଭିଜନରେ ଅଭିନୟ କରିବା ଆରମ୍ଭ କରିଥିଲେ । ସେ ଥାର୍ଡ଼ ପର୍ସନ୍ ସିଙ୍ଗୁଲାର୍ ନମ୍ବର ଜରିଆରେ କଥାଚିତ୍ରରେ ଅଭିନୟ କରିବା ଆରମ୍ଭ କରିଥିଲେ । 

୨୦୧୩ ମସିହାରେ, ସେ ତିତାସ ଜିଆଙ୍କ ବିପକ୍ଷରେ ଗାଜି ରକାୟତଙ୍କ ନିର୍ଦ୍ଦେଶିତ ମୃତିକା ମାୟାରେ ଫାହମିଦା ଚରିତ୍ରରେ ଅଭିନୟ କରିଥିଲେ । ତାଙ୍କ ଅଭିନୟ ପାଇଁ ତାଙ୍କୁ ଶ୍ରେଷ୍ଠ ସହ-ଅଭିନେତ୍ରୀ ଭାବେ ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ୨୦୧୪ ମସିହାରେ ଜାହିଦୁର ରହିମ ଅଞ୍ଜନଙ୍କ ନିର୍ଦ୍ଦେଶିତ ମେଘମଲ୍ଲାର ଚଳଚ୍ଚିତ୍ରରେ ଅପର୍ଣ୍ଣା ଅସ୍ମା ଭୂମିକାରେ ଅଭିନୟ କରିଥିଲେ । ଅଖତରୁଜମାନ ଏଲିୟାସଙ୍କ ଲିବରେସନ୍ ୱାର୍ ଥିମ୍ ବିଶିଷ୍ଟ କ୍ଷୁଦ୍ରଗଳ୍ପ ରେନ୍‌କୋଟ୍ ଉପରେ ଆଧାରିତ ଏହି ଚଳଚ୍ଚିତ୍ରଟି ୩୯ତମ ଜାତୀୟ ଚଳଚ୍ଚିତ୍ର ପୁରସ୍କାରରେ ପାଞ୍ଚଟି ପୁରସ୍କାର ପାଇଥିଲା ।

୨୦୧୭ ମସିହାରେ, ବାଂଲାଦେଶର ମୁକ୍ତି ସଂଗ୍ରାମ ଉପରେ ନିର୍ମିତ ଏକ ଚଳଚ୍ଚିତ୍ର ଭୁବନ ମାଝୀ ମୁକ୍ତିଲାଭ କରିଥିଲା । ୨୦୨୨ ମସିହାରେ, ସେ ମେଡ୍ ଇନ୍ ଚିଟ୍ଟାଗଙ୍ଗରେ ମୁଖ୍ୟ ଭୂମିକାରେ ଅଭିନୟ କରିଥିଲେ ।

 ପୁରସ୍କାର ଓ ସମ୍ମାନ 
 ଅନନ୍ୟା ଟପ୍ ଟେନ୍ ଆୱାର୍ଡ଼ (୨୦୧୫)
 ବଙ୍ଗଳାଦେଶୀ ଜାତୀୟ ଚଳଚ୍ଚିତ୍ର ପୁରସ୍କାର (ଶ୍ରେଷ୍ଠ ସହ-ଅଭିନେତ୍ରୀ) (୨୦୧୩, ୨୦୨୦)
 ବ୍ଲେଣ୍ଡର୍‌ସ୍ ଚଏସ୍–ଦି ଡେଲି ଷ୍ଟାର୍ ଆୱାର୍ଡ଼ସ୍ ୨୦୨୧

 ଆଧାର 

 ବାହାର ଲିଙ୍କ୍ 



ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ